stanford-oval/wikipedia huggingface dataset:
אילבן (דברים מוזרים)
ביוגרפיה בדיונית > עונה 3

בתחילת העונה השלישית, אילבן ומייק מבלים את כל זמנם יחד, למורת רוחו של הופר. כשהופר מתוודה בפני ג'ויס שהוא מרגיש לא בנוח לגבי המצב, היא מציעה לו לשבת ולדבר בשלווה עם אילבן ומייק על רגשותיו. עם זאת, כשהופר מנסה לפעול כעצתה, הוא כושל ומאיים מילולית על מייק שיתרחק מאילבן או שיפריד ביניהם. כשמייק נאלץ לשקר לאילבן לגבי סיבת ריחוקו הפתאומי ממנה, היא מבקשת עצה ממקס, שטוענת שמייק מעוניין לבלות עם הבנים ומציעה לה לבלות יחד; השתיים משתמשות בכוחותיה של אילבן על מנת לרגל אחרי הבנים לשם השעשוע, אך כשתיים מרגלות אחר בילי, אחיה של מקס, נראה שהוא נוהג בחשדנות ובחוסר יציבות. מודאגות מהתנהגותו המעורערת, השתיים יוצאות לבריכה הקהילתית של הוקינס, שם הוא עובד כמציל, שם הן מבינות כי מוחו של בילי הושחת על ידי מצליף המוחות.
השתיים מתאחדות עם לוקאס, ויל ומייק, שכועס על כך שריגלה אחריו ומתווכח עם מקס על רגשותיו לאילבן בזמן שהיא מרגלת אחרי המצליף. אילבן מצליחה להרחיק את המצליף, אך במחיר פגיעתה והדבקתה בחלק ממנו. אילבן ומייק משלימים, אבל מצליף המוחות ובילי עוקבים אחריהם עקב פציעתה של אילבן. אילבן מאבדת את כוחותיה לאחר שהסירה את חתיכת המפלצת מרגלה, אך מצליחה לסייע לבילי להשתחרר משליטתו באמצעות זיכרונות ילדותו. הקבוצה מביסה את מצליף המוחות על ידי סגירת השער אל העולם ההפוך ובעזרת הקרבתו של בילי. לאחר הפיצוץ שסגר את השער, הופר נחשב למת, ואילבן מאומצת על ידי משפחת באיירז. בזמן שהמשפחה אורזת לקראת עזיבתה את הוקינס, אילבן מגלה למייק שהיא גם אוהבת אותו, והשניים חולקים נשיקה. לפני עזיבתם, ג'ויס נותנת לאילבן מכתב שנכתב על ידי הופר, בו הוא התכוון להשתמש כשדיבר איתה ועם מייק על רגשותיו כלפי יחסיהם.
ביוגרפיה בדיונית > עונה 4

בתחילת העונה הרביעית, מתחילה אילבן ללמוד בבית ספר בקליפורניה לצד ויל, כשבמקביל היא נאבקת עם אובדן כוחותיה, בנוסף להצקותיה של ילדה פופולרית בשם אנג'לה. כשמייק בא לבקר, אילבן מעמידה פנים שיש לה חברים רבים על מנת לרצות אותו, אבל במשטח ההחלקה היא מושפלת וכנקמה מכה בפניה של אנג'לה. בתגובה, נלקחת אילבן למעצר משטרתי, אך ד"ר אוונס משחרר ולוקח אותה איתו. ד"ר אוונס מסביא לאילבן שהוקינס נמצא בסכנה והוא עבד על שיטה להשבת כוחותיה. אילבן מסכימה להשתתף, תוך סיכון שלא תראה את חבריה לעולם; ונלקחת למתקן בנבאדה, שם היא מגלה שד"ר ברנר עדיין בחיים.
אילבן מוכנסת למכל חסך-חושי מתקדם (המכונה NINA) ומשחזרת את זיכרונותיה המודחקים מתקופתה במעבדת הוקינס. אילבן מנסה להימלט מהמתקן אך מגלה שכוחותיה חוזרים לאט, ומשכנעת להישאר. עם הזמן, אילבן מגלה כי בעת שהותה במעבדת הוקינס, היא נודתה על ידי הילדים האחרים, אבל אח חביב השגיח עליה ונתן לה עצות כיצד לשלוט בכוחותיה. האח, שמתגלה בדיעבד כ"אחת", הנסיין המקורי בניסוייו של ד"ר ברנר, שיטה באילבן להסיר שתל בצווארו שדיכא את כוחותיו, ואז טבח בשאר הילדים ובצוות המעבדה. מאוחר יותר, "אחת" מגלה כי שמו המקורי הוא הנרי קריל, וכי הוא היה אחראי למות אמו ואחותו בשנות ה-50 ובהפללת אביו במעשיו. הנרי ניסה להרוג את אילבן לאחר שסירבה לסייע לו למגר את האנושות, אך היא גברה עליו ושלחה אותו אל העולם ההפוך, שם הוא הפך לווקנה. ד"ר ברנר גילה את אילבן בזירת הטבח, בו נפלה לתרדמה ושכחה את האירועים. באמצעות מצלמות האבטחה, הרכיב ברנר את סדר האירועים שקדמו לטבח וגרם לאילבן לרגל אחרי הרוסים כסיפור כיסוי לחיפושיו אחר הנרי.
אילבן מגלה שהקבוצה בהוקינס מתכננת להרוג את הנרי באמצעות שימוש במקס כפיתיון על מנת לפתות אותו החוצה, ומשכנעת את אוונס לסייע לה לשוב להוקינס. עם זאת, ברנר נועל את אוונס ולוכד את אילבן באמצעות קולר הלם. כאשר הצבא תוקף את הבסיס, ברנר נמלט עם אילבן אך נורה למוות. אילבן היא מצליחה להרוס את המסוק ואת כלי הרכב של הצבא כשבמקביל, מייק, ויל, ג'ונתן וארגייל מגיעים. הקבוצה נוסעת אל הפיצרייה של ארגייל, שם הם יוצרים מכל בידוד על מנת לאפשר לאילבן להיכנס למוחה של מקס ולהתעמת מול וקנה. וקנה מציף את אילבן, ושובר את עצמותיו של מקס ומעוור אותה לפני שמייק אומר לאילבן שהוא אוהב אותה, מה שנותן לה את הכוח לשבור את שליטתו עליה. למרות מאמציה, מקס עדיין מתה מפציעותיה, אך אילבן מצליחה להשתמש בכוחותיה כדי להפעיל מחדש את לבה ולהכניס אותה לתרדמת. הקבוצה שבה להוקינס, שם אילבן מתאחדת עם הופר, אך הקבוצה עדה לקנוקנותיה של העולם ההפוך המתחילים לפלוש לעיירה.
פיתוח > קונספט וכתיבה

את דמותה של אילבן הגו האחים דאפר, שביססו את דמותה על עדויותיהם של ניצולי ניסויי "פרויקט MKUltra", בשילוב השפעות מדמותו של אי.טי.. בנוסף, שאבו האחים השראה גם מהאנימות "שירת האלף" ו"אקירה", והצהירו ש"רצו שתהיה תעלומה בעברה, וגם שהיא תיראה קצת מפחידה." על אף ש"דברים מוזרים" תוכננה במקור כסרט עלילתי, היא הוצגה לנטפליקס כמיני-סדרה, שבה התעתדה אילבן להקריב את עצמה בפרקה האחרון. לאחר שנטפליקס התרשמה מהצלחת הסדרה וחידשה אותה לעונה שנייה, החליטו האחים לשנות את הסוף המקורי על מנת לשמור על הדמות בחיים.
פיתוח > ליהוק

האחים הצהירו כי תהליך הליהוק עבור דמותה של אילבן היה הקשה ביותר, מכיוון שלדמות היו מעט שורות. האחים היו מעוניינים ללהק שחקנית-ילדה שתצליח להעביר מנעד רחב של רגשות; וציינו כי חששו לכך שלא ימצאו מישהי שתוכל להפיח חיים בדמות כשהיא לא מדברת. לאחר שפגשו את מילי בובי בראון, אותה הם בחרו ללהק לתפקיד, תיארו אותה האחים כ"משהו מיוחד… עם כישרון על-טבעי מפחיד לחלוטין". בראון נאלצה לגלח את ראשה עבור התפקיד, משהו שהיא והוריה חששו ש"יפחית את יופיה" עד שנחשפה תמונה ראשונה של שרליז ת'רון בדמותה של הקיסרית פיוריסה בסרט "מקס הזועם: כביש הזעם".
במדיות נוספות

דמותה של אילבן מופיעה ב-"Oder Stuff", סדרת טלוויזיה המתרחשת בעולמה של סדרת ההנפשה "משפחת סימפסון" בפרק "I'm Dancing as Fat as I Can", שעלה לשידור ב-10 בפברואר 2019. בנוסף, את דמותה של אילבן מגלמת ליסה סימפסון בקטע "Danger Things", פרודיה על הסדרה, בספיישל ליל כל הקדושים של עונתה ה-31 של הסדרה, "Treehouse of Horror XXX", שעלה לשידור ב-20 באוקטובר 2019.
בנוסף, מוצגת גרסה פרודית אלימה של אילבן בשם סינדי, המגולמת על ידי אס הודמוזר, בעונתה השנייה של הסדרה "הבנים" ובסדרת הרשת הנלווית לה, "Vought News Network: Seven on 7" בהשתתפותו של קמרון קולמן.
ביקורות

דמותה של אילבן וביצועיה של בראון זכו לשבחי הביקורות.
בין היתר, כתבה אליס וינסנט מה"דיילי טלגרף" כי ”מילי בובי בראון ממשיכה להיות הכוכבת של הסדרה: היא שימשה השראה לאמנות מעריצים וקעקועים, הביאה להכרה עולמית ב"אגוס", הוופלים שדמותה זוללת, ונתנה חיים חדשים לגמרי לביטוי "mouth breather"”
בביקורתה על הדמות, אף המליצה אשלי הופמן ממגזין "טיים" למתג את דמותה של אילבן כדמותג של יום הוופל הלאומי.
מנגד, טענה לניקה קרוז מ"אטלנטיק" כי "למרות סיפור רקע עשיר, אילבן היא הגיבורה השטוחה ביותר של הסדרה".
על ביצועיה, קיבלה בראון מועמדות בקטגוריית השחקנית משנה הטובה ביותר בסדרת דרמה בטקס פרס אמי לבידור בפריים טיים ה-69 וה-70. בטקס פרסי הסרטים והטלוויזיה של MTV לשנת 2017, היא הייתה מועמדת לפרס "הגיבור הטוב ביותר" ו"השחקן הטוב ביותר בסדרה", וזכתה בפרס האחרון. בנוסף, זכתה בראון בבקטגוריית "ההופעה הטובה ביותר של שחקן צעיר בסדרת טלוויזיה" בטקס פרסי סאטורן ה-43; הייתה מועמדת פעמיים לפרס גילדת שחקני המסך על "ההופעה הטובה ביותר של שחקנית בסדרת דרמה" בשנים 2017 ו-2018; וזכתה בפרס "בחירת הילדים" להיותה השחקנית הטובה ביותר בשנים 2018 ו-2020.
ביאורים

↑  "Mouth breathing", או "נשימת פה", הידועה מבחינה רפואית גם בשם אוורור אוראלי כרוני , הוא מונח המתאר נשימה ארוכת-טווח דרך הפה במקום דרך האף. לעתים קרובות, סוג נשימה כזו נגרמת בשל חסימת תעלות האף.
הערות שוליים

↑  "My baby girl in Stranger Things 2!". Charlotte and Clara Ward – Judith TWD Season 5/Eleven ST2. Facebook. April 29, 2020. Retrieved March 5, 2023.
↑  Chaney, Jen (July 18, 2016). "Stranger Things' Millie Bobby Brown on Playing Eleven, Her Love-Hate Relationship With Scary Movies, and Acting Without Speaking". Vulture. Retrieved March 5, 2023.
↑  Berkshire, Geoff (July 18, 2016). "'Stranger Things' Finale: Duffer Brothers Talk Cliffhangers, Death and Season 2". Variety. Retrieved March 5, 2023.
↑  Stephens, Emily (July 29, 2016). "On Stranger Things' season finale, promises are made to be broken". The A.V. Club. Retrieved March 5, 2023.
1 2  "'Stranger Things': The Duffer Brothers explain how they found Eleven". Entertainment Weekly. Archived from the original on December 19, 2020. Retrieved March 5, 2023.
↑  "'Stranger Things' creators explain it all about season 1". UPROXX. July 27, 2016. Retrieved March 5, 2023.
↑  McLevy, Alex (November 8, 2017). "Stranger Things almost killed off Eleven in season 1, but not for a stupid reason". The A.V. Club. Retrieved March 5, 2023.
↑  Howard, Kirsten (September 25, 2020). "Features: The Boys Season 2: Who Is Cindy?". Den of Geek. Retrieved March 5, 2023.
↑  Sim, Bernardo (October 5, 2020). "The Boys: 15 Strongest Super-Abled Characters, Ranked". Screen Rant. Retrieved March 5, 2023.
↑  Ortiz, Rachel (October 9, 2020). "Cinema and Series: 8 Important Details of 'The Boys' That You Missed in the Second Season". Univision. Retrieved March 5, 2023.
↑  Turowski, Jason (29 April 2016). "Should You Breathe Through Your Mouth or Your Nose?". Cleveland Clinic. Retrieved March 5, 2023.
↑  Glazier, M.D., Eve (4 November 2019). "'Nose breathing has more benefits than mouth breathing". The Times and Democrat. Retrieved March 5, 2023.
↑    Alice Vincent, ‏Eleven out of 10: how Stranger Things star Millie Bobby Brown charmed the world, The Telegraph, 24 September 2016
↑  Hoffman, Ashley (August 24, 2016). "Why Eleven From Stranger Things Is the Perfect National Waffle Day Mascot". Time. Retrieved March 5, 2023.
↑  Cruz, Lenika (July 26, 2016). "Where Stranger Things Loses Its Magic". The Atlantic. Retrieved March 5, 2023.
בראון בת ה-13 קיבלה שתי מועמדויות לפרס גילדת שחקני המסך על היותה השחקנית הטובה ביותר בסדרת דרמה ושתי מועמדויות לפרס פריים טיים אמי לשחקנית המשנה הטובה ביותר בסדרת דרמה, והפכה לאחת השחקנים הצעירים ביותר המועמדים לפרסים אלו.
ראסטות

ראסטות הן כינוי לתסרוקת הנוצרת באמצעות קשרים בשיער. לרוב קשרים אלה נוצרים באופן טבעי על ידי הימנעות מסירוק השיער ושמירת השיער נקי משומן אשר מונע את היווצרות הקשרים, זאת על ידי חפיפתו בשמפו או שימוש בתכשירים אחרים.
בתרבות המערבית המודרנית נהוגה גם קליעת הראסטות באמצעות מסרגה קטנה. כדי להסירן נוהגים לעיתים בעלי הראסטות לגלח את הראש לגמרי או כמעט לגמרי. דוגמאות קלאסיות של תסרוקות ראסטות המוכרות לציבור הישראלי הם עידן רייכל ומוש בן ארי.
בשפות רבות אחרות מכונות הראסטות דרדלוקס (Dreadlocks) ובהודו הן מכונות ג'טה (jata).
היסטוריה

העדויות הראשונות לראסטות נמצאו בחפירות ארכאולוגיות במצרים, אשר חשפו מומיות ממצרים העתיקה בעלות סגנון שיער זה ואף פאות נוכריות עם צמות ארוכות. כתבי הודות ההינדים מתארים אף הם סגנון שיער זה וכתבים נוספים מצביעים על שימוש נרחב בתרבויות הקלטים, הויקינגים, האצטקים ושבטים גרמאניים שונים. כתבים נוצרים מתארים את יעקב הצדיק, הבישוף הראשון של ירושלים, כעוטה ראסטות עד לקרסוליו.
במהלך שנות ה-50 של המאה ה-20 החלה התעוררות דת הראסטפארי בג'מייקה אשר מאמיניה עטו את שיערם לרוב בדרך זו. עלייתו לגדולה של זמר הרגאיי בוב מארלי, אשר נמנה עם המאמינים בראטספארי, הפכה את הסגנון לפופולרי בקרב מעריציו ואוהדי מוזיקת הרגאיי בכלל ברחבי העולם ומהם לכלל התרבות המערבית.
הצהרות דתיות ותרבותיות

לצמות הראסטות ישנם הקשרים תרבותיים רבים, על אף שבתרבות המערבית המודרנית הם לרוב בחירה אופנתית ותו לא.
כתות מסוימות בהינדואיזם מייחסות לראסטות הצהרה על דחיית היוהרה והגאווה לטובת הרוחניות. האל ההינדואי שיווה מתואר לרוב כבעל צמות שכאלה. אחד המיתוסים על שיווה מתאר אותו כשולט בנהר הגנגס בעזרת צמותיו ומווסת את זרימתו כדי שלא תציף את העולם. במקרה אחר מתואר שיווה כרוקד בחלל וצמותיו מפילות כוכבים ושאר גורמים שמימיים והורסות אותם. תכונות ומיתוסים אלו הקשורים בצמות הראסטות הפכו אותן לסימני ההיכר אצל הסאדהו, נזירים נודדים בהודו.
מאמיני הראסטפארי מייחסים לראסטות סמל לרוחניותם ולמוצאם משבט יהודה, אשר סמלו היה אריה והראסטות הן כניסיון לחקות את רעמתו.
ג'אוויד אקבאל

| --- | --- |
אין תמונה חופשית
 לידה:  1961 לאהור, פקיסטן 
 פטירה:  8 באוקטובר 2001 (בגיל 40 בערך) בית הכלא המרכזי של לאהור, פקיסטן 
 מדינה:  פקיסטן 
 השכלה:  Islamia College 
 
ג'אוויד אקבאל מוע'ול (באורדו: جاوید اقبال مغل; בתעתיק מדויק: ג'אויד אקבאל מע'ל; 8 באוקטובר 1961 – 8 באוקטובר 2001) היה רוצח סדרתי ואנס פקיסטני שהודה בהתעללות מינית וברצח של 100 נערים צעירים, בגילאי 6 עד 16. אקבאל חנק את הקורבנות, ביתר את הגופות והמיס אותן בחומצה כדרך להסתיר את הראיות. נגזר עליו עונש מוות, אך הוא התאבד בטרם בוצע גזר הדין.
ביוגרפיה

אקבאל היה השישי מבין שמונה ילדים. אביו היה איש העסקים אמיד. ב-1978, בעודו סטודנט במכללה, הוא הקים עסק ליציקת פלדה מחדש, והתגורר בווילה שאביו רכש עבורו בשכונת יוקרה בלאהור, בירת פרובינציית פנג'אב שבפקיסטן. יחד עימו התגוררו בדירה מספר נערים חסרי-בית.
ביוגרפיה > מעשי הרצח

בדצמבר 1999 שלח אקבאל מכתב למשטרה ולעורך החדשות הראשי של עיתון מקומי, ובו הודה באניסתם ורציחתם של 100 נערים חסרי-בית, כולם בני 6 עד 16. במכתב הוא טען כי לאחר שאנס אותם הוא חנק וביתר את קורבנותיו, המיס את גופותיהם באמצעות מכלי חומצה הידרוכלורית והשליך את השרידים לנהר מקומי.
השוטרים, שמיהרו לביתו של אקבאל, מצאו בבית כתמי דם על הקירות והרצפה, לצד שרשרת שאיתה טען אקבאל כי חנק את קורבנותיו, וכן צילומים של רבים מקורבנותיו בשקיות ניילון. פריטים אלה סומנו בקפידה, חלקם עם שמות הקורבנות. שני מכלי חומצה עם שרידי אדם מומסים חלקית הושארו גם הם בבית, לצד פתק שבו נכתב כי המעגלים הושארו בכוונה כדי שהרשויות ימצאו אותן.
אקבאל כתב במכתב כי הוא מתכנן להתאבד בטביעה בנהר סמוך, אך לאחר שסרקה את הנהר ולא מצאה את גופתו – פתחה המשטרה במצוד אחריו, ועצרה ארבעה נערים שגרו בדירתו של אקבאל. בתוך ימים אחדים מת אחד מהם בחדר מעצרו כשקפץ מהחלון, אך נתיחה שלאחר המוות העלתה כי הופעל נגדו כוח פיזי.
המניע של אקבאל לביצוע רציחותיו, לטענתו, היה זעמו על כך שבשנות ה-90 נעצר באשמת מעשה סדום נגד נער חסר-בית, ואף על פי שלא הוגש כתב אישום בגין עבירה זו, אמו "נאלצה לצפות בדעיכתו", כדבריו, לפני שמתה מהתקף לב קטלני. בשל כך הוא החליט לגרום ל-100 אמהות לבכות על בניהם, כפי שאמו נאלצה לבכות עליו לפני מותה. חלק מהנערים חסרי-הבית שהתארחו בביתו היו שותפים איתו להמסת ופיזור הגופות, ונעצרו גם כן.
ביוגרפיה > משפט

ב-30 בדצמבר 1999 הסגיר את עצמו אקבאל במשרדי עיתון מקומי, והצהיר כי נכנע במערכת העיתון משום שחשש כי השוטרים יהרגו אותו אם יסגיר את עצמו בתחנת המשטרה.
בתום המשפט נגזר על אקבאל גזר דין מוות. השופט שקבע את גזר הדין אמר "אתה תחנק למוות מול ההורים שאת ילדיהם הרגת, הגוף שלך ייחתך ל-100 חתיכות ויומס לחומצה, באותו אופן שבו הרגת את הילדים". עם זאת, שר הפנים הפקיסטני הבהיר כי אופן ההוצאה להורג אותו בחר השופט אינו חוקי על פי דיני זכויות האדם הבין־לאומיים, ועל כן אקבאל יוצא להורג בדרך המקובלת.
בלילה שלפני ביצוע גזר הדין, באוקטובר 2001, נמצא אקבאל תלוי בתאו, כשבמקביל נמצא תלוי בתאו נער נוסף שנחשב בסיוע לאקבאל במעשי הרצח. המשטרה טענה כי מדובר בהתאבדות, והוסיפה כי אקבאל ניסה להתאבד 12 פעמים בעת שהותו במעצר, אך על גופותיהם נמצאו סימני התעללות קשים.
בתרבות

ב-28 בינואר 2022 היה אמור להעלות לאקרנים סרט פקיסטני בשם "ג'אוויד אקבאל: הסיפור שלא סופר על רוצח סדרתי", אך יום לפני הפצתו הוא נאסר להפצה על ידי ממשלת המחוז ומועצת הצנזורה המקומית. שחקנים מפורסמים מקומיים מחו נגד ההחלטה, והסרט אף נבחר להיות משודר בפסטיבל הסרטים הבין-לאומי בברלין.
הערות שוליים

↑  Serial killer Javed Iqbal who sexually abused and killed 100 children in Pakistan, www.indiatvnews.com (באנגלית)
↑  LAHORE: The story of a pampered boy, DAWN.COM, ‏2001-10-11 (באנגלית)
1 2  BBC News | SOUTH ASIA | Pakistan 'serial killer' under interrogation, news.bbc.co.uk
↑  BBC News | SOUTH ASIA | Police detained after suspect's death, news.bbc.co.uk
↑  All about Javed Iqbal, by Seamus McGraw, web.archive.org, ‏2003-08-09
↑  BBC News | SOUTH ASIA | Death for Pakistan serial killer, news.bbc.co.uk
↑  LAHORE: Javed Iqbal, accomplice found dead in jail, DAWN.COM, ‏2001-10-10 (באנגלית)
↑  Peerzada Salman, Yasir Hussain and Ayesha Omar's Javed Iqbal: The Untold Story of a Serial Killer premieres in Karachi, Images, ‏2022-01-27 (באנגלית)
↑  ‘Javed Iqbal: The Untold Story of A Serial Killer’ trailer is out, film releases on Dec. 24, www.geo.tv (באנגלית)
↑  Yasir Hussain starrer ‘Javed Iqbal’ biopic gets a new release date, www.geo.tv (באנגלית)
1 2  Decision to halt Javed Iqbal release disappoints Pakistanis, The Express Tribune, ‏2022-01-28 (באנגלית)
↑  BizAsia Correspondent, Serial killer film 'Javed Iqbal: The Untold Story' banned in Pakistan, BizAsia | Media, Entertainment, Showbiz, Brit, Events and Music, ‏2022-02-01 (באנגלית בריטית)
↑  Celebs join ‘Javed Iqbal’ cast in protest of ban on film, The Express Tribune, ‏2022-01-30 (באנגלית)
↑  'Javed Iqbal' selected for Berlin Film Festival, Daily Times, ‏2022-06-15 (באנגלית אמריקאית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'אוויד אקבאל".
TEDOM L12

| --- | --- |

TEDOM L12
 מאפיינים כלליים
 יצרן:  חטיבת האוטובוסים של "TEDOM" (אנ')
 שנות ייצור:  2012–2006
 הרכבה:  צ'כיה צ'כיה
 אורך:  12.03 מטר
 רוחב:  2.55 מטר
 גובה:  3.35 מטר
 משקל:  12,100 ק"ג
 מפרט טכני
 מנוע:  מנוע מסוג "TEDOM TG 210 AH" מונע באמצעות גז טבעי דחוס
 הילוכים:  תמסורת אוטומטית - 5 מהירויות מתוצרת תאגיד רב-לאומי "Voith" (אנ') (שם רשמי : "Voith GmbH & Co. KGaA")  תמסורת אוטומטית - 6 מהירויות מתוצרת "ZF" סוג תמסורת "ZF Ecomat" (אנ')
TEDOM L12 הוא אוטובוס בינעירוני המונע באמצעות גז טבעי דחוס, מתוצרת חטיבת ייצור האוטובוסים של היצרנית הצ'כית TEDOM (אנ') אשר יוצר בין השנים 2012–2006 ב-צ'כיה.
ממאפייני "TEDOM L12"

מנוע המונע על ידי גז טבעי דחוס (באנגלית: CNG: Compressed Natural Gas)
2 דלתות (כפולות) - כניסה
אוטובוס נמוך-רצפה : רצפה שטוחה בגובה 34 סנטימטר מהכביש, ללא מדרגה
43 - 42 מושבים
אוטובוס דו צירי עם גוף מונוקוק
מסגרת הגוף - פרופילים של פלדה, מארז המסגרת של שלדה מרותך בחללים דקים עם פלדה אל חלד, מתחתיהם לוחות מתח מאלומיניום
קדמת האוטובוס והגג בנויים מ-פיברגלס
חלונות זכוכית משוריינות
על גג הדגם ממוקמים 3 מכלים קשיחים של בלוני גז - גז טבעי דחוס, כל מכל בנפח 320 ליטר
טווח נסיעה - כ-600 ק"מ
בחלק האחורי של הדגם הרצפה מוגבהת (החלק האחורי נגיש על ידי 2 מדרגות) בגלל מיקום המנוע התת-רצפתי האחורי
גלריה

דגם "TEDOM L12"
דגם "TEDOM L12"
דגם "TEDOM L12"
דגם "TEDOM L12"
דגם "TEDOM L12" (במרכז התמונה)
ראו גם

TEDOM C 12
הערות שוליים

↑  היצרן TEDOM en.wheelsage.org/tedom
↑  מנוע TEDOM TG 210 AH - ייצוא לבולגריה eltis.org/discover/case-studies/first-methane-powered-intercity-buses-burgas-bulgaria
↑  דגם "TEDOM L12" - תמונות galerie-autobusu.cz/Tedom~L12_G
↑  דגם "TEDOM L12" autowp.ru/tedom/l12_g/pictures
↑  מונוקוק - צורת שלדה  שבה יוצרים את הגוף כיחידה אחת
↑  דגם "TEDOM L12", שנת 2008 כולל תמונה auto.vercity.ru/gallery/automobiles/tedom/2008/tedom_l12_g
ע'זנפר רוכן-אבאדי

| --- | --- |

 לידה:  21 במרץ 1966 קום, איראן 
 פטירה:  24 בספטמבר 2015 (בגיל 49) ערב הסעודית 
 מדינה:  איראן 
 השכלה:  האוניברסיטה הלבנונית 
 מפלגה:  פוליטיקאי עצמאי 
 
 
 
ע'זנפר מוחמד אסל רוכן-אבאדי (בפרסית: غضنفر رکن‌آبادی; 21 במרץ 1966 – 24 בספטמבר 2015) היה דיפלומט איראני, ששימש כשגריר איראן בלבנון בין השנים 2010 ל-2014. לרוכן-אבאדי היו קשרים חזקים עם ארגון הטרור חזבאללה. והוא שרד ניסיונות התנקשות רבים במהלך שירותו בלבנון.
ביוגרפיה

רוכן-אבאדי נולד ב-21 במרץ 1966 בקום שבאיראן כבן בכור למשפחה עם 4 בנים ו-4 בנות. מילדותו היה איש לימוד ופולחן ובגיל 12 כבר השתתף בהפגנות הקשורות למהפכה האיראנית. לאחר המהפכה האיראנית ופלישתו של סדאם חוסיין לאיראן, בעודו בן 15, לחם בקרבות מלחמת איראן–עיראק עד לסיומה. במקביל ללחימה המשיך בלימודיו.
בשנת 1985 התקבל רוכן-אבאדי לאוניברסיטת אימאם סאדיק. שם הונחו התשתית להיכרותו עם רעיונות מהפכניים ולקשר שלו עם לוחמים מהפכנים בולטים בתקופתו, ביניהם השייח סעיד שאבן והטרוריסט עבאס מוסאווי, מזכ"ל חזבאללה. שם גם הוצע לו לקחת חלק בענייני משרד החוץ של איראן.
לאחר שהשלים את התואר השני שלו במדעי המדינה וחינוך אסלאמי באוניברסיטת אימאם סאדיק למד לתואר דוקטור באותו תחום באוניברסיטת הקהילה הלבנונית בלבנון. הוא שלט באנגלית, ערבית וטורקית.
רוכן-אבאדי התחתן ב-1989 ונולדו לו שלוש בנות.
במהלך מלחמת לבנון השנייה באוגוסט 2006, רוכן-אבאדי השתמש באופנוע כדי להעביר אמצעי לחימה ממקום למקום. פעולתו הייתה כה יוצאת דופן, עד שמזכ"ל חזבאללה חסן נסראללה העניק לרוכן-אבאדי מכתב תודה כתוב בכתב ידו.
קריירה

רוכן-אבאדי נכנס למשרד החוץ האיראני בשנת 1990, ושימש בתפקידים הבאים:
מפקד עניינים וסגן השגריר בסוריה
דובר הוועדה האיראנית לשיקום עזה
נשיא הוועדה לתמיכה במהפכה האסלאמית בפלסטין
מזכיר ראשון, שגרירות איראן, לבנון
ראש מדור המזרח התיכון והמפרץ הפרסי, משרד החוץ
שגריר איראן בלבנון
השרדותו מהפצצת השגרירות האיראנית

ב-19 בנובמבר 2013 שהה בשגרירות בזמן הפיגוע בשגרירות איראן בביירות, שבוצע על ידי גדודי עבדאללה עזאם. למחרת הפיצוץ נערך בשגרירות איראן טקס "קבלה ונחמה", ונשיא לבנון הגיע לשגרירות איראן כדי להביע את תנחומיו.
מותו

בעקבות אסון העלייה לרגל במכה ב-2015 ב-24 בספטמבר 2015, כמה כלי תקשורת דיווחו כי ייתכן שהוא נהרג בתקרית. במשך מספר חודשים לא היה מידע ברור על גורלו. לבסוף אושר כי הוא מת בתקרית, שבה נהרגו לפחות 2,262 בני אדם.
הערות שוליים

↑  منابع سعودی: «غضنفر رکن‌آبادی» با نام خودش وارد عربستان نشده است, farsnews.ir
1 2  رابرت فیسک: شهید رکن آبادی به آرزوی خود رسید, خبرگزاری مهر | اخبار ایران و جهان | Mehr News Agency, ‏2016-06-14 (בפרסית)
1 2  گفت از مکه برگردم می‌روم یمن/ آب پاکی را روی دستمان ریختند!, خبرگزاری مهر | اخبار ایران و جهان | Mehr News Agency, ‏2016-09-13 (בפרסית)
1 2 3  نوید شاهد | فرهنگ ایثار و شهادت, «آرزوي شهادت » نخستین بند وصيت‌نامه شهيد رکن آبادي, fa, ‏۱۳۹۶/۰۷/۰۲ - ۱۶:۱۴ (בפרסית)
↑  شيخ سعيد شعبان, web.archive.org, ‏2021-10-27
↑  
"Sheik Saeed Shaaban, 75, Islamic Militant". The New York Times (באנגלית). Agence France-Presse. 3 ביוני 1998. נבדק ב-14 באוקטובר 2021. {{cite news}}:  (עזרה)
↑  
"شهید غضنفر رکن آبادی دیپلمات ایرانی" (בפרסית). נבדק ב-14 באוקטובר 2021. {{cite web}}:  (עזרה)
↑  "Ghazanfar Roknabadi has not entered Saudi Arabia under his own name". Farsnews.
1 2  
"لبیک های ناتمام شهید منا "غضنفر اصل رکن آبادی"" (בפרסית). נבדק ב-14 באוקטובר 2021. {{cite web}}:  (עזרה)
↑  
"تولید مستند "سفیر منا" با نگاهی بر زندگی شهید رکن آبادی - خبرگزاری مهر" (בפרסית). 7 בספטמבר 2016. נבדק ב-14 באוקטובר 2021. {{cite web}}:  (עזרה)
↑  "ركن‌آبادي سفير ايران در لبنان مي‌شود". Asr Iran. 10 במאי 2010. {{cite web}}:  (עזרה)
↑  
"ماجد الماجد که بود؟- اخبار بین الملل تسنیم" (בפרסית). נבדק ב-14 באוקטובר 2021. {{cite web}}:  (עזרה)
↑  שגריר איראן בלבנון לשעבר בין ההרוגים באסון ליד מכה, באתר ynet, 1 באוקטובר 2015
פלביוס אוגוסטוס הונוריוס

פסל של הונוריוס
פלביוס אוגוסטוס הונוריוס (בלטינית: Flavius Augustus Honorius;‏ 9 בספטמבר 384 - 15 באוגוסט 423) היה הקיסר הראשון של האימפריה הרומית המערבית אחרי פיצולה בפועל מהאימפריה המזרחית. הוא שלט משנת 395 ועד מותו.
תהליך בלתי הפיך

בפיזיקה, ובפרט בתרמודינמיקה, תהליך שלא ניתן להפוך את כיוון התרחשותו נקרא תהליך בלתי הפיך. בתרמודינמיקה, תהליך בלתי הפיך מוגדר כשינוי במצב תרמודינמי של מערכת וסביבתה אשר לא ניתן להופכו באופן שישחזר את מצבה הראשוני של המערכת באמצעות שינויים אינפיטיסמליים בתכונות המערכת וללא שחרור אנרגיה.
החזרת מערכת למצבה המקורי לאחר שעברה תהליך בלתי-הפיך עודנה אפשרית, אבל רק בהינתן שינוי בסביבה שאותו לא ניתן להחזיר לאחור.
החוק השני של התרמודינמיקה מספק ניסוח קונקרטי יותר ומבחן מוגדר להפיכותו של תהליך - תהליך בלתי הפיך הוא תהליך בו האנטרופיה הכוללת של היקום גדלה, כלומר שינוי האנטרופיה הוא חיובי. בתהליך הפיך, לעומת זאת, שינוי האנטרופיה יהיה אפס.
הפיכות לעומת אי הפיכות

תהליך הפיך הוא תהליך המבוצע כך שבסוף התהליך ניתן להחזיר את המערכת והסביבה המקומית למצבם הראשוני ללא יצירת שינויים בסביבה. תהליך אשר לא מקיים את הדרישות הוא תהליך בלתי הפיך. ניתן לפרוט דרישה זו לפרוטות לפי החוק הראשון של התרמודינמיקה - תהליך הפיך הוא כזה שניתן להשיבו למצבו ההתחלתי בלי השקעה של עבודה או מעבר חום אל המערך או ממנה. עבודה היא גודל מאקרוסקופי המכיל את כל האנרגיה המכנית שהושקעה במערכת. הפעלת עבודה והחלפת חום תתבצענה, על פי רוב, בסביבה המקומית של הגוף - המערכת שמכילה את הגוף, ובאופן כללי חלקי הסביבה שנמצאים במגע ישיר עם המערכת. כל מאגר או חלקי סביבה אחרים שעשויים ליצור מגע עם המערכת יוגדרו כסביבת עזר, או במילים אחרות "שאר היקום". כאשר משמעות המילה "יקום" אינה במונחים קוסמיים או שמימיים אלא חלק סופי מהעולם שעשוי ליצור אינטראקציה עם המערכת.
תהליך המכיל את התנאים הבאים:
המערכת מתקדמת ממצב התחלתי i למצב סופי f.
הגוף המצוי במערכת מבצע עבודה או מבוצעת עליו עבודה.
מתרחש מעבר חום מהמערכת אל סדרת המאגרים.
תהליך זה יוגדר כתהליך הפיך אם ניתן לשחזר את המצב ההתחלתי i או יוגדר כתהליך בלתי הפיך אם לא ניתן לשחזר את מצב i.
שאלה מרכזית שעולה מהגדרות תהליכים אלו היא האם תהליכים טבעיים הם הפיכים או לא. מכיוון שאנרגיה נאבדת בכל תהליך אמיתי, הדבר מוביל לכך שכל התהליכים הטבעיים אינם הפיכים. עם זאת, ניתן ליצור תהליך הפיך באופן מבוקר ותוך קיום תנאים מתאימים.
הפיכות מוחלטת לעומת הפיכות סטטיסטית

התורה המודרנית של תרמודינמיקה משמשת כדי לתאר מערכות גדולות, ובהתאמה היא משתלבת עם המכניקה הסטטיסטית. כללים רבים על מערכות גדולות, בהם החוק השני של התרמודינמיקה שמשחק תפקיד חשוב במונח ההפיכות, אינם חוקי פיזיקה מיקרוסקופיים שמתארים את המערכת אלא חוקים שנובעים מהאופי הסטטיסטי של המערכת רבת החלקיקים. תיאורים הסתברותיים וסטטיסטיים שהתרמודינמיקה מספקת הופכים למדויקים כשהמערכת גדולה מספיק.
כתוצאה מכך, על אף שהחוקים המיקרוסקופיים של הפיזיקה כולם הפיכים בזמן, הם מרכיבים מערכת גדולה ומורכבת שהתנהגותה אינה הפיכה בזמן. תהליך בודד בין שני מצבים מיקרוסקופיים יהיה הפיך פעמים רבות, אבל על התהליך המאקרוסקופי יש לחשוב כעל תהליך בין שני צברים - והתהליך הזה יכול להיות לא הפיך משיקולים סטטיסטיים. (להרחבה, ראו החוק השני של התרמודינמיקה)